Storhamarbana

Storhamarbana var et skøyteanlegg i Hamar som ble etablert i 1955. Anlegget bestod av en naturisbane og en brakke som ble brukt som garderobe. Anlegget lå der kjøpesenteret CC Amfi ligger i dag. Det var hjemmebanen til Storhamar Hockey, som i årenes løp spilte 113 kamper der. Første kamp ble spilt i februar 1956 mellom Storhamar Hockeys guttelag og Vålerenga Ishockeys guttelag; laget fra VIF vant kampen 2–9. 

Siste kamp på Storhamarbana ble spilt den 4. mars 1977 mot Idrettslaget Spartacus; Storhamar vant 7–2. Tilskuerrekorden på Storhamarbana ble satt i 1962 på en kamp mellom Storhamar og «Tigrene»; kampen ble spilt foran et publikum på om lag 1000 tilskuere.

I 1977 ble Storhamarbana nedlagt.

Referanser 

Idrettsanlegg i Hamar
Storhamar Hockey
1955 i Norge
Hamars historie
Ishockeybaner i Norge
Etableringer i 1955
Opphør i 1977
Tidligere idrettsanlegg i Innlandet